[{"text_idx": "#000003", "text": "Kena ja pai olemine tagab meile sageli teiste soosingu. Ometi vo\u0303ib selline suhtumine tekitada aja jooksul kibedust. Sa vo\u0303id avastada, et teised ei arvesta sinuga samapalju, kui sina nendega. Kui sa oled liiga hea ja unustad oma vajadused, siis seda ei pane ta\u0308hele keegi teine peale sinu. Sina ise tunned, et patareid on tu\u0308hjad, sest sa ei julge ennast na\u0308htavaks teha. Sa elad kameeleonina, kes kohaneb teiste inimeste vajaduste, mo\u0303tete ja eludega, kuid keegi ei tea, kes sa tegelikult oled."}, {"text_idx": "#000005", "text": "Liiga kena inimese ( ingl. k \u201epeople-pleaser\u201c) omadused saavad alguse keskkonnas, kus me u\u0308les kasvasime. O\u0303ppisime ennast maha salgama, kuna leplikkus ja tublidus olid omadused, mida peeti esmata\u0308htsaks nii kodus kui koolis. Vo\u0303ib olla u\u0308ks sinu vanematest oli samuti vaikne ja kena ning tegi ko\u0303ike nii, nagu oodati. Vo\u0303i oli hea laps olemine sinu ainus viis ellu ja\u0308a\u0308da, sest vanemad olid hoolimatud vo\u0303i va\u0308givaldsed. Liiga kena olemine on vastureaktsioon emotsionaalselt kaugete, ebaturvaliste vo\u0303i puuduvate vanemate ka\u0308itumisele. Tubli ja tagasihoidlik olemine tagab turvalisuse ettearvamatus ja va\u0308givaldses keskkonnas. Janet Geringer Woititz, kes on uurinud ja kirjutanud mitu raamatut alkohoolikute ta\u0308iskasvanud laste ACOA ka\u0308itumisest va\u0308idab, et inimesed, kes on kasvanud alkoholi kuritarvitamise o\u0303hkkonnas, tunnevad suurt segadust, ega tea, mis on normaalne elu vo\u0303i suhtlemine. Selleto\u0303ttu no\u0303ustuvad nad kergesti enamuse arvamusega ja ja\u0308ljendavad teiste ka\u0308itumist, lootuses va\u0308ltida hinnanguid vo\u0303i eemale to\u0303ukamist."}, {"text_idx": "#000014", "text": "Piiritult kena inimene pu\u0308u\u0308ab teha ko\u0303iki inimesi vo\u0303rdselt ro\u0303o\u0303msaks ja ignoreerib enda vo\u0303i oma la\u0308hedaste piire. Ta ei oska oma vajadusi ja eesma\u0308rke panna ta\u0308htsuse ja\u0308rjekorda ja ennast prioritiseerida. U\u0308ldiselt kehtib reegel, et mida la\u0308hedasem inimene, seda olulisemad vo\u0303iksid olla tema vajadused. On ta\u0308iesti normaalne seada enda, oma suhte vo\u0303i pere vajadused esikohale ja tegeleda kolleegide vo\u0303i tuttavate vajadustega hiljem, siis kui sul on selleks ressursse."}, {"text_idx": "#000029", "text": "Liiga kena inimese (People Pleaser) ka\u0308itumismuster on kaasso\u0303ltuvuse u\u0308ks olulisi tunnuseid ja ebatervete suhete osa. Kaasso\u0303ltuvuse jooned ei pruugi va\u0308ljenduda ko\u0303ikides suhetes. On palju inimesi, kes to\u0308o\u0308l suudavad va\u0308ga ha\u0308sti hoida oma piire ja ennast selgelt va\u0308ljendada, kuid isiklikes suhetes ja\u0308a\u0308vad ha\u0308tta. Kodus muutub inimene alafunktsioneerivaks ja ootab, et partner oskaks lugeda tema mo\u0303tteid, aimata vajadusi. Lisaks vo\u0303ib ta hakata su\u0308u\u0308distama partnerit, et too on liiga kontrolliv ja liiga no\u0303udlik. Aus ja hinnanguvaba eneseva\u0308ljendus vo\u0303imaldab aru saada, kes on pa\u0308riselt meie inimesed ja kes ja\u0308a\u0308vad meie juurde ka siis, kui me enda eest hoolitseme."}]